În 2004, a jucat în patru meciuri din preliminariile la Campionatul Mondial din 2006, contra Macedoniei, Albaniei, Andorrei și Armeniei (meci în care a înscris primul gol la prima reprezentativă), precum și în amicalul cu Cipru. Marchează golul victoriei într-un amical cu Spania, viitoarea campioană europeană și mondială. În 2007, a disputat nu mai puțin de 12 meciuri cu naționala României, în care a înscris trei goluri. Din cauza unei accidentări la antrenamentele naționalei nu joacă nici un minut la Campionatul European din 2008, fiind doar rezervă în ultimul meci din grupă, pierdut în fața Olandei (0-2).